участие и приемащите държави членки, развитието на пазара на възобновяема енергия в Съюза и други обстоятелства, които са от значение.
 Член 18
 Инвестиционна помощ
 Когато чрез механизма се предоставя инвестиционна помощ, формата на подкрепата, начина на изплащане и други специфични правила ще бъдат определяни в съответната покана или покани за предоставяне на предложения.
 Член 19
 Оперативна помощ
 Когато чрез механизма се предоставя оперативна помощ, тя може да бъде под формата на фиксирана премия или плаваща премия. Начинът на изплащането ѝ и други специфични правила ще бъдат определяни в съответната покана или покани за предоставяне на предложения.
 Член 20
 Критерии за допустимост и подбор
 Критериите за допустимост и подбор се определят в поканата за представяне на предложения при надлежно съобразяване с целите на действието и в съответствие с членове 197 и 198 от Регламент (ЕС, Евратом) 2018/1046.
 Член 21
 Критерии за предоставяне на безвъзмездни средства
 1.Критериите за предоставяне на безвъзмездни средства по предложенията се определят в поканата за представяне на предложения и са съобразени с член 15, параграф 2 от Директива (ЕС) 2018/2001 по отношение на функцията за покриване на разликата и с член 3, параграф 5 от същата директива по отношение на функцията за благоприятна рамка.
 2.Що се отнася до функцията за благоприятна рамка, критериите за отпускане на средства по предложенията трябва да отразяват изразените от държавите членки предпочитания, по-специално по отношение на екологичните критерии.
 3.За демонстрационни проекти, представляващи значима иновация, в поканата за представяне на предложения може да бъдат определени специфични критерии за предоставяне на безвъзмездни средства, по-специално по отношение на заявленията в рамките на процедура за предоставяне на безвъзмездни средства, която е специфична по отношение на технологиите или специфична по отношение на проекта.
 Член 22
 Стока и обем, за които се предоставят средствата
 1.Стоката и обемът, за които се предоставят средствата по процедурата за предоставяне на безвъзмездни средства, може да бъдат определени по отношение на инсталирана мощност, изразена в kW, или на производство на енергия, изразено в kWh. Друга възможност е обемът да бъде определен по отношение на бюджет, изразен в евро, и на производствената мощност или произведената енергия да се отпускат средства до изчерпването на този бюджет.
 2.Когато процедурата за предоставяне на безвъзмездни средства е с насоченост към мощността или произведената възобновяема енергия, в нея се установява целеви обем и подкрепата се предоставя на проектите с най-висока оценка според съответните критерии за възлагане, докато бъде достигнат целевият обем.
 3.Когато процедурата за предоставяне на безвъзмездни средства е с насоченост към бюджета, в нея се установява максимален размер на бюджета, който се предоставя на проекти с най-висока оценка според съответните критерии за възлагане, докато посоченият бюджет бъде изчерпан.
 4.Обемите по състезателната процедура за предоставяне на безвъзмездни средства се определят преди процедурата и не се адаптират по време на изпълнението на процедурата.
 Член 23
 Периоди на изпълнение
 1.Периодите на изпълнение са специфични за съответната технология и отразяват реалистичните срокове за реализация на проектите за всяка технология, като в същото време целят значително равнище на предварителна развойна дейност, изисквано от оферентите.
 2.Чрез дерогация от параграф 1, при неутрални по отношение на